smcproject/ml-wiki-sentences huggingface dataset:
സുറിയാനി ഭാഷയിൽ അടിസ്ഥാന ദൈവശാസ്ത്ര രചനകളും പരമ്പരാഗത ആരാധനാക്രമങ്ങളും ഉപയോഗിക്കുന്ന പൗരസ്ത്യ ക്രീസ്തീയ ശാഖയാണ് സുറിയാനി ക്രിസ്തീയത ( സുറിയാനി : ܡܫܝܚܝܘܬܐ ܣܘܪܝܝܬܐ : മ്ശീഹായൂത്താ സുറിയയ്താ അഥവാ മ്ശീഹോയൂത്തോ സുറിയയ്തോ ) സുറിയാനി എന്നത് അറമായ ഭാഷയുടെ ഒരു രൂപഭേദം ആയതുകൊണ്ടും അറമായഭാഷയുടെ ഒരു പര്യായപദമായി ആ പേര് ഉപയോഗിക്കപ്പെടുന്നതുകൊണ്ടും വിശാലമായ അർത്ഥത്തിൽ അറമായ ക്രിസ്തീയതയെ മുഴുവനായും ഈ പേര് കൊണ്ട് വിശേഷിപ്പിക്കാം.
ഗ്രീക്ക് , ലത്തീൻ എന്നിവയോടൊപ്പം ആദിമ നൂറ്റാണ്ടുകളിലെ ക്രിസ്തീയതയുടെ ഏറ്റവും പ്രധാനപ്പെട്ട മൂന്ന് ഭാഷകളിൽ ഒന്നായിരുന്നു സുറിയാനി.
മദ്ധ്യപൂർവ്വദേശത്തും ഏഷ്യയിലെ മറ്റ് പൗരാണിക ക്രൈസ്തവ കേന്ദ്രങ്ങളിലുമായി മദ്ധ്യകാലത്തിന്റെ ആരംഭത്തോടെ സവിശേഷമായ ഒരു ക്രിസ്തീയ ശാഖ രൂപപ്പെടുന്നതിന് സുറിയാനി ഭാഷ സഹായകമായി.
ഭൂമിശാസ്ത്രപരവും ചരിത്രപരവുമായ കാരണങ്ങളാൽ വിഭിന്നമായിത്തീർന്ന നിരവധി ആരാധനാക്രമ, ദൈവശാസ്ത്ര, സഭാ പൈതൃകങ്ങളും അവ പിന്തുടരുന്ന വ്യത്യസ്ത ക്രൈസ്തവ സഭാവിഭാഗങ്ങളും സുറിയാനി ക്രിസ്തീയതയുടെ ഭാഗമായി രൂപപ്പെട്ടു.
എന്നാൽ ഈ സഭകളും പൊതുവായ സുറിയാനി പൈതൃകത്തെ ഒരുപോലെ അംഗീകരിക്കുന്നവയാണ്.
സുറിയാനി ക്രിസ്തീയതയിലെ ദിവ്യബലി അർപ്പണത്തെ പരിശുദ്ധ കുർബാന അഥവാ പരിശുദ്ധ ഖൂറോബോ എന്ന് വിളിക്കുന്നു.
പരിശുദ്ധ ബൈബിളിന്റെ സുറിയാനി വിവർത്തനമായ പ്ശീത്താ ബൈബിൾ ആണ് സുറിയാനി സഭകൾ തങ്ങളുടെ വിശുദ്ധ ഗ്രന്ഥമായി ഉപയോഗിക്കുന്നത്.
ഇറഖിലെ ബാഗ്ദാദിൽ വിശുദ്ധ കുർബാനയിൽ പങ്കെടുക്കുന്ന കൽദായ കത്തോലിക്കർ
സുറിയാനി ക്രിസ്തീയതയിൽ രണ്ട് വ്യത്യസ്ത ആചാരക്രമപാരമ്പര്യങ്ങളുണ്ട്: കൽദായ ആചാരക്രമവും അന്ത്യോഖ്യൻ സുറിയാനി ആചാരക്രമവും .
കൽദായ ആചാരക്രമം പൗരസ്ത്യ സുറിയാനി, അസ്സീറിയൻ, സസ്സാനിദ്, ബാബിലോണിയൻ, സെലൂക്യൻ, പേർഷ്യൻ എന്നീ പേരുകളിലും അറിയപ്പെടാറുണ്ട്.
ഇതിലെ ദിവ്യബലിക്രമം മാർ അദ്ദായി , മാർ മാറി എന്നിവരുടെ പേരിലുള്ളതാണ്.
പരമ്പരാഗത ക്രൈസ്തവ സഭകളിൽ ഒന്നായ കിഴക്കിന്റെ സഭയുടെ പൈതൃകം പിന്തുടരുന്ന സഭകളാണ് ഈ ആചാരക്രമം അനുവർത്തിക്കുന്നത്.
കിഴക്കിന്റെ അസ്സീറിയൻ സഭ , കിഴക്കിന്റെ പുരാതന സഭ , കൽദായ കത്തോലിക്കാ സഭ , സിറോ-മലബാർ സഭ എന്നിവ ഈ ആരാധനാക്രമമാണ് ഉപയോഗിക്കുന്നത്.
അദ്ദായിയുടെയും മാറിയുടെയും അനാഫൊറയ്ക്ക് പുറമേ മോപ്സുവേസ്ത്യയിലെ തെയദോറിന്റെയും , നെസ്തോറിയസിന്റെയും പേരുകളിൽ ഉള്ള രണ്ട് അനാഫൊറകൾകൂടി ഈ ആചാരക്രമത്തിലുണ്ട്.
അന്ത്യോഖ്യൻ സുറിയാനി ആചാരക്രമം പാശ്ചാത്യ സുറിയാനി ആചാരക്രമം എന്നും അറിയപ്പെടുന്നു.
കുറേക്കൂടി വിശാലമായ അന്ത്യോഖ്യൻ ആചാരക്രമ കുടുംബത്തിലെ ഒരു ശാഖയാണിത്.
മാർ യാക്കോബിന്റെ പേരിലാണ് ഇതിലെ പ്രധാന ദിവ്യബലിക്രമം അറിയപ്പെടുന്നത്.
മോറോനായ , യാക്കോബായ അഥവാ സുറിയാനി ഓർത്തഡോക്സ് എന്നീ ഉപവിഭാഗങ്ങൾ ഇതിലുണ്ട്.
മാറോനായ സുറിയാനി കത്തോലിക്കാ സഭ , സുറിയാനി ഓർത്തഡോക്സ് സഭ (യാക്കോബായ സഭ), അതിൽ നിന്ന് രൂപമെടുത്ത സുറിയാനി കത്തോലിക്കാ സഭ എന്നിവയും ഇന്ത്യയിലെ വിവിധ പുത്തങ്കൂർ മലങ്കര സഭകളും ഈ ആചാരക്രമം പിന്തുടരുന്നവയാണ്.
ഇന്ത്യയിൽ മാർത്തോമാ നസ്രാണികൾ എന്ന തദ്ദേശീയ ക്രിസ്തീയ വിഭാഗം സുറിയാനി ക്രിസ്ത്യാനികൾ എന്ന് അറിയപ്പെടുന്നു.
ചരിത്രപരമായി കിഴക്കിന്റെ സഭയുടെ ഭാഗമായി നിലനിന്നിരുന്ന ഇവർ കൽദായ ആചാരക്രമം പിന്തുടർന്നുവന്നു.
16, 17 നൂറ്റാണ്ടുകളിലെ പോർച്ചുഗീസ് റോമൻ കത്തോലിക്കാ അധിനിവേശത്തെ തുടർന്ന് ഈ വിഭാഗം രണ്ടായി പിളർന്നു.
ഈ പരമ്പരാഗത കൽദായ സമൂഹത്തെ ഇന്ന് പ്രതിനിധാനം ചെയ്യുന്നത് പഴയകൂർ വിഭാഗങ്ങൾ എന്നറിയപ്പെടുന്ന സീറോ-മലബാർ കത്തോലിക്കാ സഭയും കൽദായ സുറിയാനി സഭയും ആണ്.
പുത്തങ്കൂർ സഭകൾ എന്നറിയപ്പെടുന്ന മറുവിഭാഗം 1665 മുതൽ സുറിയാനി ഓർത്തഡോക്സ് സഭയുമായി ബന്ധത്തിൽ എത്തിച്ചേരുകയും യാക്കോബായ ശാഖയിൽപ്പെട്ട അന്ത്യോഖ്യൻ സുറിയാനി ആരാധനാക്രമം സ്വീകരിക്കുകയും ചെയ്തു.
സുറിയാനി ഓർത്തഡോക്സ് സഭയുടെ ഭാഗമായ മലങ്കര യാക്കോബായ സുറിയാനി ഓർത്തഡോക്സ് സഭയും അതിൽ നിന്ന് വിവിധ കാലങ്ങളിൽ വേർപെട്ട മലങ്കര ഓർത്തഡോക്സ് സുറിയാനി സഭ , മലങ്കര സുറിയാനി കത്തോലിക്കാ സഭ , മലങ്കര മാർത്തോമാ സുറിയാനി സഭ , മലബാർ സ്വതന്ത്ര സുറിയാനി സഭ എന്നിവയും ഇവയുടെ വിവിധ അവാന്തര പ്രോട്ടസ്റ്റന്റ് സഭകളും ഈ വിഭാഗത്തിൽ ഉൾപ്പെടുന്നു.
ആദ്യ നൂറ്റാണ്ടിലെ വടക്കൻ മെസപ്പൊട്ടാമിയയിലെ എദേസ്സ കേന്ദ്രീകരിച്ച് വികസിച്ച ഒരു അറമായ ഭാഷാ വകഭേദമാണ് സുറിയാനി ഭാഷ.
യേശുക്രിസ്തു സംസാരിച്ചിരുന്നത് അറമായ ഭാഷയുടെ ഗലീലേയൻ വകഭേദമാണ് .
അറമായഭാഷയുടെ ഉപയോഗം സുറിയാനി ക്രിസ്ത്യാനികൾക്ക് പ്രത്യേക അഭിമാനത്തിന് കാരണമാണ്.
എദേസ്സയിൽ ഉപയോഗത്തിൽ ഇരുന്ന ഭാഷ രൂപം ക്രൈസ്തവ രചനകളിൽ പ്രാമാണ്യം ആർജിക്കുകയും അറമായ ഭാഷ ഉപയോഗിച്ചിരുന്ന പ്രദേശങ്ങളിൽ ക്രിസ്തുമതത്തിന്റെ പ്രചരണത്തിനും അനുവർത്തനത്തിനും പൊതുവായ മാദ്ധ്യമമായി സ്വീകരിക്കപ്പെടുകയും ചെയ്തിരുന്നു.
റോമാ സാമ്രാജ്യത്തിനും സസ്സാനിദ് സാമ്രാജ്യത്തിനും ഇടയിൽ ഇരു സാമ്രാജ്യങ്ങളും തമ്മിൽ പരസ്പര സമ്പർക്കവും സംഘർഷവും പതിവായി അരങ്ങേറിയിരുന്ന അന്ത്യോഖ്യ മുതൽ സസ്സാനിദ് തലസ്ഥാനമായ സെലൂക്യാ-ക്ടെസിഫോൺ വരെയുള്ളതും അതിനു കിഴക്കോട്ടും വ്യാപിച്ചുകിടക്കുന്ന വിശാലമായ ഭൂപ്രദേശം മുഴുവൻ സുറിയാനി അഥവാ അറമായ പ്രചാരത്തിലുണ്ടായിരുന്നു.
ആധുനിക തുർക്കി , ലെബനോൻ , സിറിയ , ഇസ്രായേൽ , പലസ്തീൻ , ജോർദ്ദാൻ , ഇറാഖ് , ഇറാൻ എന്നിവിടങ്ങൾ ഇതിൽപ്പെടുന്നു.
മലയാളത്തിൽ പ്രചാരത്തിലിരിക്കുന്ന സുറിയാനി എന്ന വാക്ക് ഉത്ഭവിച്ചിരിക്കുന്നത് പാഹ്ലവി (മധ്യ പേർഷ്യൻ) ഭാഷയിലെ സുറിയാനി എന്ന വാക്കിൽ നിന്നാണ്.
കേരളത്തിലെ സുറിയാനി ക്രിസ്ത്യാനികൾ പേർഷ്യൻ സഭയുമായി പുലർത്തിയിരുന്ന ബന്ധത്തിൻറെ ഒരു അവശേഷിപ്പായി ഇത് നിലകൊള്ളുന്നു.
സസ്സാനിദ് സാമ്രാജ്യത്തിലെ ക്രൈസ്തവ സമൂഹത്തെ വിശേഷിപ്പിക്കുന്നതിന് ഉപയോഗിച്ചിരുന്ന പേരുകളിൽ ഒന്നാണ് ഇത്.
ഇന്ത്യൻ ഇംഗ്ലീഷിൽ സിറിയൻ ക്രിസ്ത്യൻസ് എന്ന പദപ്രയോഗം ആണ് സുറിയാനി ക്രിസ്ത്യാനികളെ സൂചിപ്പിക്കുന്നതിന് പൊതുവേ ഉപയോഗിക്കുന്നത്.
ഇന്ത്യയിലെ വിവിധ സുറിയാനി സഭകളുടെ പേരുകളിലും സിറിയൻ എന്ന പേര് കാണാവുന്നതാണ്.
എന്നാൽ അന്താരാഷ്ട്ര തലത്തിൽ സുറിയാനി ക്രിസ്തീയയെ സിറിയക്ക് ക്രിസ്ത്യാനിറ്റി എന്നാണ് പൊതുവേ വിളിക്കാറുള്ളത്.
മുൻപ്, പ്രത്യേകിച്ച് 19-20 നൂറ്റാണ്ടുകളിൽ, സിറിയൻ ക്രിസ്ത്യാനിറ്റി എന്ന പദപ്രയോഗം കൂടുതൽ പ്രചാരത്തിൽ ഉണ്ടായിരുന്നു.
എന്നാൽ ആധുനിക സിറിയയുമായുള്ള രാഷ്ട്രീയമായ ഒരു ബന്ധത്തെ സൂചിപ്പിക്കുന്ന രീതിയിൽ തെറ്റിദ്ധരിക്കാൻ ഇടയുള്ളതിനാൽ ഈ പദപ്രയോഗം ഇന്ന് പ്രോത്സാഹിപ്പിക്കപ്പെടാറില്ല.
അതുകൊണ്ട് അന്താരാഷ്ട്ര തലത്തിൽ നിലവിൽ സിറിയൻ ക്രിസ്ത്യൻസ് എന്ന് വിശേഷിപ്പിക്കുന്നത് സിറിയ എന്ന രാജ്യത്തെ ക്രൈസ്തവ സമൂഹത്തെ മുഴുവനും അഥവാ അതിനെ മാത്രം ആണ്.
അതേസമയം സുറിയാനി ക്രിസ്തീയത എന്ന പദപ്രയോഗത്തെ പൂർണ്ണമായോ ഭാഗികമായോ എതിർക്കുന്ന ആളുകളും ഉണ്ട്.
പൊതുവായ അറമായ പൈതൃകത്തിൽ ഉൾപ്പെടുന്ന മറ്റ് ക്രിസ്തീയ വിഭാഗങ്ങളെ, പ്രത്യേകിച്ച് പാശ്ചാത്യ അറമായ ഭാഷാ വകഭേദങ്ങൾ ഉപയോഗിക്കുന്നവരോ ഉപയോഗിച്ചിരുന്നവരോ ആയ യൂദയായിലെയും ഗലീലിയയിലെയും സമറിയയിലെയും മറ്റും ക്രൈസ്തവ വിഭാഗങ്ങളെ, ഈ പദപ്രയോഗം ഉൾക്കൊള്ളുന്നില്ല എന്ന് ഇവർ വാദിക്കുന്നു.
അതുകൊണ്ട് കൂടുതൽ വിശാലമായ അർത്ഥം വരുന്ന 'അറമായ ക്രിസ്തീയത' എന്ന പദപ്രയോഗം ഉപയോഗിക്കണമെന്നാണ് നിലപാട്.
മധ്യപൂർവദേശത്ത് ഉടനീളവും ഒപ്പം മധ്യേഷ്യ ചൈന ഇന്ത്യ തുടങ്ങിയ പ്രദേശങ്ങളിലും വ്യാപിച്ച ക്രൈസ്തവ വിഭാഗത്തെ കൂടുതൽ മികച്ച രീതിയിൽ ഈ പദപ്രയോഗം പ്രതിനിധീകരിക്കും എന്ന് ഇവർ വാദിക്കുന്നു.
അതേസമയം അറമായ ക്രിസ്തീയത എന്ന പദപ്രയോഗത്തിന് ഭാഷാപരവും വംശീയവുമായ ചില അവ്യക്തതകൾ നിലവിലുണ്ട്.
അറമായ ക്രിസ്തീയത എന്ന പദപ്രയോഗം അറമായ ഭാഷയുടെ വിവിധ വകഭേദങ്ങൾ ഉപയോഗിച്ചിരുന്ന ക്രൈസ്തവ വിഭാഗത്തെ പോലെ തന്നെ അറാമേയൻ വിഭാഗത്തിൽ പെട്ട ക്രിസ്ത്യാനികളെയും സൂചിപ്പിക്കുന്നതിന് തെറ്റായി ഉപയോഗിക്കുന്നതിനും ഇടയാവാം.
അറമായ ക്രിസ്തീയത എന്നത് ഭാഷാപരമായ ഒരു വർഗീകരണം ആണ് അതേസമയം അറാമേയൻ ക്രിസ്തീയത എന്നത് ഒരു വംശീയ വിഭാഗത്തെ സൂചിപ്പിക്കുന്നതാണ്.
ക്രിസ്തുമതം രൂപപ്പെട്ടത് ജെറുസലേമിനും അതിന് ചുറ്റുവട്ടമുള്ള പ്രദേശങ്ങളിലെയും അറമായ ഭാഷക്കാരായ യഹൂദന്മാരുടെ ഇടയിലാണ്.
അധികം വൈകാതെ മധ്യധരണ്യാഴിയുടെ തീരത്തെയും മധ്യപൂർവ്വ ദേശത്തെയും അറമായ ഭാഷക്കാരായ മറ്റ് സെമിറ്റിക് ജനവിഭാഗങ്ങളുടെ ഇടയിലേക്കും റോമാസാമ്രാജ്യത്തിന്റെയും പാർഥ്യൻ സാമ്രാജ്യത്തിന്റെയും പ്രദേശങ്ങളിലേക്കും മെസപ്പൊട്ടാമിയയിലേക്കും ക്രിസ്തുമതം പ്രചരിച്ചു.
മൂന്നാം നൂറ്റാണ്ടിൻറെ ആദ്യപകുതിയിൽ നിർമ്മിക്കപ്പെട്ട ദ്യൂറാ-യൂറോപ്പോസ് പള്ളിയുടെ അവശേഷിപ്പുകൾ മെസപ്പൊട്ടാമിയയിലെ അറമായ ഭാഷക്കാരായ ജന വിഭാഗങ്ങളുടെ ഇടയിൽ ക്രിസ്തുമതം അതിന്റെ ആദ്യനൂറ്റാണ്ടുകളിൽ തന്നെ ശക്തമായി പ്രചരിച്ചിരുന്നതിന്റെ അവശേഷിക്കുന്ന തെളിവുകളിൽ പ്രധാനപ്പെട്ടതാണ്.
മൂന്നാം നൂറ്റാണ്ടിലും ഇതിനു മുൻപുള്ള സുറിയാനി ക്രിസ്തീയതയെ പറ്റി ഏതാനം വിവരങ്ങൾ മാത്രമാണ് ലഭ്യമായിട്ടുള്ളത്.
"നാലാം നൂറ്റാണ്ടിന് മുമ്പുള്ള സുറിയാനി ക്രിസ്തീയതയുടെ വിവിധ വശങ്ങൾ ഏതാണ്ട് എല്ലാം തന്നെ അവ്യക്തമാണെന്നാണ് പ്രകടമാകുന്നത്. അതിനുശേഷം മാത്രമാണ് ഉറച്ച അടിത്തറ ലഭ്യമായി തുടങ്ങുന്നത്."
സെബാസ്റ്റ്യൻ ബ്രോക്ക് അഭിപ്രായപ്പെടുന്നു.
നാലാം നൂറ്റാണ്ട് മുതലുള്ള സുറിയാനി ക്രിസ്തീയതയെ കുറിച്ചുള്ള രേഖപ്പെടുത്തലുകൾ ലഭ്യമാണ്.
പ്രധാനമായും അപ്രഹാത്ത് , അപ്രേം തുടങ്ങിയ രചയിതാക്കളും രചയിതാവിന്റെ പേര് ജ്ഞാതമായ പടികളുടെ പുസ്തകവും ഈ കാലഘട്ടത്തിൽ നിന്നുള്ളതാണ്.
സസ്സാനിദ് സാമ്രാജ്യത്തിനും റോമാ സാമ്രാജ്യത്തിനും ഇടയിലുള്ള നിസിബിസ് , എദേസ്സ തുടങ്ങിയ സ്ഥലങ്ങൾ കേന്ദ്രീകരിച്ചാണ് അപ്രേം പ്രവർത്തിച്ചിരുന്നത്.
താസിയാന്റെ ദയാതെസ്സറൊൻ , കൂറെതെനിയൻ സുവിശേഷങ്ങൾ , സിറിയക് സിനായിറ്റിക്കസ് , പ്ശീത്താ ബൈബിൾ , അദ്ദായിയുടെ പ്രബോധനം എന്നിവയും സുറിയാനി ക്രിസ്തീയതയുടെ ആദ്യകാല സാഹിത്യശേഷിപ്പുകളാണ്.
325ൽ റോമാ സാമ്രാജ്യത്തിൽ വിളിച്ചു ചേർക്കപ്പെട്ട ഒന്നാം നിഖ്യാ സൂനഹദോസിൽ പങ്കെടുത്ത ബിഷപ്പുമാരുടെ പട്ടികയിൽ സാമ്രാജ്യത്തിന്റെ അധികാരപരിധിയിലെ സിറിയ, പേർഷ്യ എന്നിവിടങ്ങളിൽ നിന്ന് യഥാക്രമം 20 പേരും ഒരാളും ഉണ്ടായിരുന്നതായി രേഖപ്പെടുത്തപ്പെട്ടിട്ടുണ്ട്.
എന്നാൽ സസ്സാനിദ് രാജ്യത്തിലെ ക്രിസ്ത്യാനികൾ ഈ സൂനഹദോസിന്റെയും അതിനുശേഷം നടന്ന ഒന്നാം കോൺസ്റ്റാന്റിനോപ്പിൾ സൂനഹദോസിന്റെയും തീരുമാനങ്ങൾ അംഗീകരിച്ചത് 410ൽ നടന്ന സെലൂക്യാ-ക്ടെസിഫോൺ സൂനഹദോസിൽ വെച്ച് മാത്രമായിരുന്നു.
431ലെ എഫേസൂസ് സൂനഹദോസ് , 451ലെ കാൽക്കിദോനിയാ സൂനഹദോസ് എന്നിവ ക്രൈസ്തവ സഭാ ചരിത്രത്തിൽ ദൂരവ്യാപകമായ പ്രത്യാഘാതങ്ങൾ സൃഷ്ടിച്ചതോടൊപ്പം സുറിയാനി ക്രിസ്തീയതയിൽ വലിയ ഒരു പിളർപ്പിനും ഇടവരുത്തി.
പൗരസ്ത്യ-പാശ്ചാത്യ സുറിയാനി വിഭാഗങ്ങളുടെ ചരിത്രം കിഴക്കിന്റെ സഭ
410ലെ സെലൂക്യാ-ക്ടെസിഫോൺ സൂനഹദോസിൽ വെച്ചാണ് സസ്സാനിദ് സാമ്രാജ്യത്തിലെ ക്രൈസ്തവസഭ വ്യവസ്ഥാപിതമായി സംഘടിതമാകുന്നതും നിയമപരമായി അംഗീകരിക്കപ്പെടുന്നതും.
റോമാസാമ്രാജ്യത്തിലെ സഭയിൽ നിന്ന് വേർതിരിച്ചറിയാൻ ഈ ക്രൈസ്തവ സഭാ സമൂഹം കിഴക്കിന്റെ സഭ എന്ന പേര് സ്വീകരിച്ചു.
424ൽ കാതോലിക്കോസ് ദാദീശോയുടെ അദ്ധ്യക്ഷതയിൽ ചേർന്ന സൂനഹദോസ് കിഴക്കിന്റെ സഭയെ റോമാസാമ്രാജ്യത്തിലെ സഭയിൽ നിന്ന് അഥവാ പടിഞ്ഞാറിന്റെ സഭയിൽ നിന്ന് സ്വതന്ത്രമായി പ്രഖ്യാപിച്ചു.
സെലൂക്യാ-ക്ടെസിഫോൺ വലിയ മെത്രാപ്പോലീത്തയെ ഇവർ തങ്ങളുടെ സഭയുടെ പരമാധ്യക്ഷനായി സ്വീകരിച്ചു.
സസ്സാനിദ് സാമ്രാജ്യത്തിലെ രാഷ്ട്രീയ അധികാരികൾക്ക് തങ്ങളുടെ ക്രൈസ്തവ പ്രജകൾ തങ്ങളുടെ രാഷ്ട്രീയ വൈരികളായ റോമാസാമ്രാജ്യത്തിലെ മത, രാഷ്ട്രീയ നേതൃത്വങ്ങളുമായി ബന്ധം പുലർത്തുന്നത് ഒട്ടും ഇഷ്ടമായിരുന്നില്ല.
ഈ സാഹചര്യത്തിൽ രൂപപ്പെട്ട ഒരു പ്രായോഗികവും ഭരണപരവും ആയ അകലം മാത്രമായിരുന്നു ഇരു സാമ്രാജ്യങ്ങളിലെയും ക്രൈസ്തവ സഭകൾ തമ്മിൽ ഇതിലൂടെ ഉണ്ടായത്.
എന്നാൽ അഞ്ചാം നൂറ്റാണ്ടിലെ റോമാ സാമ്രാജ്യ സഭയിലെ ക്രിസ്തു ശാസ്ത്ര വിവാദങ്ങളും തുടർന്ന് ക്രി.
431ൽ നടന്ന എഫേസൂസ് സൂനഹദോസും ഇരുസഭകളും തമ്മിൽ ദൈവശാസ്ത്രപരമായ ഭിന്നതയ്ക്കും കാരണമായി.
സുറിയാനി മലയാളം Nasrani dialect of Malayalam Nasrani dialect of Malayalam
ഏകദേശം സുറിയാനി ലിപിയിൽ എഴുതപ്പെട്ടുവന്നിരുന്ന മലയാളഭാഷയുടെ ഒരു ഭേദരൂപമാണു് സുറിയാനി മലയാളം (Suriyani Malayalam ܣܘܼܪܝܐܵܢܝܼ ܡܲܠܲܝܵܠܲܡ).
കർസോനി മലയാളം എന്നുകൂടി ഈ ഭാഷാഭേദം അറിയപ്പെടുന്നു.
നസ്രാണികൾ എന്നും സുറിയാനി ക്രിസ്ത്യാനികൾ എന്നും വിളിക്കപ്പെട്ടിരുന്ന, കേരളത്തിലെ പുരാതനക്രൈസ്തവസമൂഹത്തിന്റെ വ്യവഹാരഭാഷയായിരുന്നു സുറിയാനി മലയാളം.
മുഖ്യധാരാമലയാളത്തിന്റെ വ്യാകരണനിയമങ്ങളും മലയാളത്തിനുവേണ്ടി പ്രത്യേകമായി കൂടുതൽ അക്ഷരങ്ങൾ ചേർത്ത കിഴക്കൻ സുറിയാനി ലിപിയും മലയാളത്തിലും സുറിയാനിയിലുമുള്ള വാക്കുകളും ഉൾപ്പെടുത്തിയായിരുന്നു ഈ ഭാഷ രൂപപ്പെട്ടതു്.
ദക്ഷിണേന്ത്യയുടെ മലബാർ തീരത്തെ (ഇപ്പോൾ കേരളം) സുറിയാനി ക്രൈസ്തവസമൂഹത്തിലാണു്  ഈ ഭാഷാരൂപം ആവിർഭവിച്ചത്.
പത്തൊമ്പതാം നൂറ്റാണ്ടുവരെ  സുറിയാനികൾക്കിടയിൽ ഭാഷയ്ക്ക് വ്യാപകമായ പ്രചാരമുണ്ടായിരുന്നു.
എഴുത്തുരീതി
പൗരസ്ത്യസുറിയാനി ഭാഷയുടെ ലിപിയിൽ 22 അക്ഷരരൂപങ്ങളാണു് ഉണ്ടായിരുന്നതു്.
എന്നാൽ മലയാളത്തിൽ 53-ലധികം അക്ഷരരൂപങ്ങൾ പ്രയോഗത്തിലുണ്ടു്.
ഈ അപര്യാപ്തത മറി കടക്കാൻ സുറിയാനി മലയാളത്തിൽ കൂടുതൽ അക്ഷരരൂപങ്ങൾ സൃഷ്ടിക്കപ്പെട്ടു.
യുണികോഡിന്റെ ഇനി വരാൻ പോകുന്ന പതിപ്പിൽ ഈ അക്ഷരരൂപങ്ങൾ അംഗീകരിക്കാൻ ധാരണയായിട്ടുണ്ടു്.
സിറിയാൿ ഭാഷയിലെ ആലഫ്ബേത് അക്ഷരമാലയുടെ മദ്ഞായ രൂപഭേദത്തെ അടിസ്ഥാനമാക്കി  സുറിയാനി മലയാളത്തിൽ നേരിട്ട് ഉപയോഗിക്കപ്പെട്ടിരുന്ന അക്ഷരങ്ങൾ ܕ ܓ ܒ ܐ ദ് ഗ് ബ്, വ് അ ܚ ܙ ܘ ܗ ഹ് സ് വ് ഹ് ܠ ܟ ܝ ܛ ല് ക്, ക്ക് യ് ത് ܥ ܣ ܢ ܡ അ സ് ന് മ് ܪ ܩ ܨ ܦ റ് ഖ് സ് പ്, വ് ܬ ܫ ത്, സ് ശ്
മലയാളത്തിനുവേണ്ടി കൂടുതലായി സൃഷ്ടിക്കപ്പെട്ട അക്ഷരങ്ങൾ ട് ഞ് ജ് ങ് ര് ഭ് ഩ* ണ് ഷ് ഴ് ള് U+OD29 വർത്സ്യ അനുനാസികം (ഩ)
സ്വരങ്ങൾ ܘ݁ ܹ ܸ ܘ݂ ܝ݂ ܵ ܲ ഒ, ഓ ഏ എ ഉ, ഊ ഇ, ഈ ആ അ ܟܘ݁ ܟܹ ܟܸ ܟܘ݂ ܟܝ݂ ܟܵ ܟܲ കൊ, കോ കേ കെ കു, കൂ കി, കീ കാ ക തദ്ഭവപദങ്ങൾ
കാലക്രമത്തിൽ സുറിയാനി ഭാഷയിലെ പല പദങ്ങളും നേരിയ വ്യത്യാസങ്ങളോടെ മലയാളത്തിലേക്കു് സംക്രമിക്കുകയുണ്ടായി.
അവയിൽ ചിലതു്: സുറിയാനി മൂലപദം അർത്ഥം സുറിയാനി മലയാളം / മലയാളം അർത്ഥം / പര്യായപദം നസ്രായ / നസ്രാണി ക്രിസ്ത്യാനി, നസ്രായന്റെ അനുയായി നസ്രാണി ക്രിസ്ത്യാനി പെശഹാ കടന്നുപോക്ക് പെസഹാ പെസഹാവ്യാഴം, പെസഹാ അത്താഴം മാലാകാ ദൈവദൂതൻ മാലാഖ ദൈവദൂതൻ ഖൂദാശാ വിശുദ്ധീകരണകർമ്മം കൂദാശ ഒരു ക്രൈസ്മതവ മതാനുഷ്ഠാനകർമ്മം മാമ്മോദീസാ / മാമ്മോദീഥാ കുളി മാമോദീസ ജ്ഞാനസ്നാനം സ്ലീവാ / സ്ലീബാ വൃക്ഷം ശ്ലിവ / സ്ലീബ കുരിശ് ഈശോ(അ), ഒരു പേര് ഈശോ യേശു ഖുർബ്ബാന 'ഞങ്ങളുടെ അർപ്പണം' കുർബ്ബാന ദിവ്യബലി മ്ശീഹാ അഭിഷിക്തൻ മിശിഹാ യേശുവിന്റെ മതപരമായ ഒരു വിശേഷണം ദുഖ്റാനാ ഓർമ്മ ദുക്രാന തോമാശ്ലീഹായുടെ ഓർമ്മദിനം, വിശുദ്ധരുടെ അനുസ്മരണദിനം കാശീശാ വൈദികൻ കത്തനാർ/ കസ്നാർ / കശീശ ക്രൈസ്തവ പുരോഹിതൻ, വൈദികൻ മാർ നാഥൻ മാർ നാഥൻ, തമ്പുരാൻ, കർത്താവ്, തിരുമേനി മാറൻ / മോറാൻ ഞങ്ങളുടെ നാഥൻ മാറൻ ഞങ്ങളുടെ കർത്താവ്, ഞങ്ങളുടെ തമ്പുരാൻ റൂഹ്ഹാ ആത്മാവ്, കാറ്റ്, ആവി റൂഹാ പരിശുദ്ധാത്മാവ് ശ്ലീഹ്ഹാ അയയ്ക്കപ്പെട്ടവൻ ശ്ലീഹാ അപ്പസ്തോലൻ, ശ്ലീഹൻ റബ്ബ്താ വലുത് രൂപത സഭാ ജില്ല മല്പാന അദ്ധ്യാപകൻ മല്പാൻ ചില ക്രൈസ്തവ മതപണ്ഡിതരുടെ സ്ഥാനപ്പേര് റമ്പാൻ, റബ്ബാൻ, റാബോൻ വലിയവൻ റമ്പാൻ സുറിയാനി ക്രൈസ്തവ സന്യാസി സഹദാ സാക്ഷി സഹദ രക്തസാക്ഷിയായ വിശുദ്ധൻ മദ്ബഹാ ബലിപീഠം മദ്ബഹ അൾത്താര, ബലിവേദി മ്ശംശാന ശുശ്രൂഷകൻ ശെമ്മാശൻ ക്രൈസ്തവ പൗരോഹിത്യ ശ്രേണിയിലെ മൂന്നാം തട്ട് മെത്രാൻ മെത്രാപ്പോലീത്ത മെത്രാൻ മേൽപ്പട്ടക്കാരൻ, ബിഷപ്പ് ദെൻഹ്ഹാ ഉദയം, വെളിപ്പെടൽ ദനഹ യേശുക്രിസ്തുവിന്റെ ജ്ഞാനസ്നാന പെരുന്നാൾ റാസ്സാ രഹസ്യം റാസ സമ്പൂർണ്ണ കൽദായ സുറിയാനി കുർബ്ബാന, പെരുന്നാൾ പ്രദക്ഷിണം സാത്താൻ പിശാച് സാത്താൻ പിശാച്, ചെകുത്താൻ ഹ്ഹാന്നാൻ സഹാനുഭൂതി, ദയ ആനാൻ ആനാൻ വെള്ളം ആവാ / ആബാ / ബാവ പിതാവ് ബാവ, ബാവാൻ പിതാവ്, ക്രൈസ്തവ മതപുരോഹിതൻ, ബൈബിളിലെ പൂർവ്വ പിതാക്കന്മാർ ഓശാനാ ഞങ്ങളെ രക്ഷിക്കുക, രക്ഷകൻ ഓശാന ഓശാന ഞായർ, ഒരു പ്രാർത്ഥനാ പദം ഹല്ലേലൊയ്യാഹ് യാഹിനെ സ്തുതിക്കുക ഹല്ലേലൂയ്യ ഒരു പ്രാർത്ഥനാ പദം സുറിയാനിമലയാളം സാഹിത്യം
കരിയാറ്റിൽ മാർ ഔസേപ്പ് രചിച്ച വേദതർക്കം സുറിയാനി മലയാളത്തിലെ ഒരു പ്രമുഖ ഗ്രന്ഥമാണു്.
പുരാതനസുറിയാനി സമൂഹങ്ങളിലെ ആചാരപദ്ധതികളിൽ ഈ ഭാഷയിൽ എഴുതപ്പെട്ട ധാരാളം കൃതികളും രേഖകളും കാണാം.
അവലംബം ↑ 1 2 3 Suriyani Malayalam Archived 2014-06-11 at the Wayback Machine .
, നസ്രാണി ഫൗണ്ടേഷൻ 1 2 3 4 5 6 7 A sacred language is vanishing from State Archived 2008-08-16 at the Wayback Machine .
, ദി ഹിന്ദു 1 2 3 4 Prayer from the Past , ഇന്ത്യാ ടുഡേ ↑ ↑
സുറിയാനി (വിവക്ഷകൾ)
സുറിയാനി എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
സുറിയാനി എന്ന ഭാഷ.
സുറിയാനി ക്രിസ്ത്യാനികൾ എന്ന സുറിയാനി പാരമ്പര്യത്തിലുള്ള ക്രിസ്ത്യാനികൾ.
സുറൽ വെള്ളച്ചാട്ടം
കർണാടകയിലെ ബെൽഗാം ജില്ലയിലെ ഖാനാപൂരിൽ നിന്ന് 32 കിലോമീറ്റർ അകലെ സ്ഥിതിചെയ്യുന്ന ഒരു വെള്ളച്ചാട്ടമാണ് സുറൽ വെള്ളച്ചാട്ടം.
ഈ വെള്ളച്ചാട്ടം കർണാടകയിലെ വെനിസ്വേല എന്ന് അറിയപ്പെടുന്നു.
ബെൽഗാമിലെ ഖാനാപൂരിൽ സ്ഥിതി ചെയ്യുന്ന കർണാടകയിലെ നിരവധി വെള്ളച്ചാട്ടങ്ങളിലൊന്നാണിത്.
സുറിയാനി കത്തോലിക്കാ സഭ
മദ്ധ്യപൂർവ്വദേശം കേന്ദ്രമാക്കി പ്രവർത്തിക്കുന്ന അന്ത്യോഖ്യൻ സുറിയാനി സഭാപാരമ്പര്യം പിന്തുടരുന്ന ഒരു പൗരസ്ത്യ കത്തോലിക്കാ സഭയാണ് സുറിയാനി കത്തോലിക്കാ സഭ ( സുറിയാനി : ܥܕܬܐ ܣܘܪܝܝܬܐ ܩܬܘܠܝܩܝܬܐ , അറബി : الكنيسة السريانية الكاثوليكية ‬ ; ലത്തീൻ : Antiochenus Syrorum ).
ഇരുപത്തിമൂന്ന് പൗരസ്ത്യ കത്തോലിക്കാ സഭകളിൽ ഒന്നായ സ്വയംഭരണാധികാരമുള്ള പാത്രിയർക്കൽ സഭയാണ് ഇത്.
അതേസമയം അത് മാർപ്പാപ്പ അധികാരത്തിന് കീഴിൽ കത്തോലിക്കാസഭയുടെ ഭാഗവും ആണ്.
സുറിയാനി കത്തോലിക്കാ സഭയുടെ ചരിത്രം ക്രിസ്തുമതത്തിന്റെ ആദ്യ നൂറ്റാണ്ടുകളിലെ പൗരാണികമായ അന്ത്യോഖ്യൻ സഭയിലേക്ക് വ്യാപിച്ചു കിടക്കുന്നു.
അന്ത്യോഖ്യൻ സഭയുടെ ആധുനിക ശാഖകളിൽ ഒന്നായ ഈ സഭ സുറിയാനി ഓർത്തഡോക്സ് സഭയുമായി ചരിത്രപരവും ആരാധനാക്രമപരവും സാംസ്കാരികവുമായ പൊതുപൈതൃകം പങ്കിടുന്നു.
കൽക്കിദോനിയൻ ശീശ്മയ്ക്ക് ശേഷം അന്ത്യോഖ്യൻ സഭയിൽ ഉണ്ടായ പിളർപ്പിനെ തുടർന്ന് ഔദ്യോഗിക റോമൻ സഭയിൽ നിന്ന് വേർപെട്ട ഈ സഭ സ്വതന്ത്രമായ പാത്രിയർക്കാസനം സ്ഥാപിച്ച് സുറിയാനി ഓർത്തഡോക്സ് സഭയായി രൂപപ്പെട്ടു.
അങ്ങനെ ഓറിയൻറൽ ഓർത്തഡോക്സ് ക്രിസ്തീയതയുടെ ഭാഗമായ ഈ സഭ പതിനേഴാം നൂറ്റാണ്ടിൽ കത്തോലിക്കാ സഭയുടെ ഭാഗമായി മാർപ്പാപ്പയ്ക്ക് വിധേയപ്പെട്ടു.
കത്തോലിക്കാ സഭയുമായി കൂട്ടായ്മയിൽ എത്താൻ തയ്യാറാകാതിരുന്നവർ സുറിയാനി ഓർത്തഡോക്സ് സഭയെന്ന പേരിൽ നിലകൊണ്ടു.
നിലവിൽ മോർ ഇഗ്നാത്തിയോസ് യൂസഫ് 3ാമൻ യൗനാൻ , ആണ് 2009 മുതൽ ഈ സഭയുടെ പാത്രിയാർക്കീസ്.
അന്ത്യോഖ്യായുടെയും കിഴക്കൊക്കെയുടെയും സുറിയാനി കത്തോലിക്കാ പാത്രിയർക്കീസ് എന്ന ഔദ്യോഗിക ശീർഷകം സഭാദ്ധ്യക്ഷൻ ഉപയോഗിക്കുന്നു.
അവലംബം ↑ Studia Humana Volume 2:3 (2013), pp. 53—55 ↑ ↑ ↑ Eastern Catholic Churches Worldwide 2018 ↑ ↑ ↑ ↑ {{ cite web }} :  CS1 maint: unrecognized language ( link )
സുലക്ഷണ
തമിഴ്, മലയാളം, തെലുങ്ക്, കന്നഡ ചിത്രങ്ങളിലും സീരിയലുകളിലും അഭിനയിച്ച ഇന്ത്യൻ ചലച്ചിത്ര-ടെലിവിഷൻ നടിയാണ് സുലക്ഷണ.
കാവിയ തലൈവി എന്ന സിനിമയിൽ രണ്ടര വയസ്സുള്ളപ്പോൾ ബാലകൃഷ്ണനായിട്ടാണ് അവർ തുടങ്ങിയത്, ഡോളി എന്ന ബഹുമതി.
അതിനുശേഷം തുലഭരം തമിഴ്, തെലുങ്ക്, മലയാളം, ഹിന്ദി (എല്ലാ പതിപ്പുകളിലും) ബാലതാരമായി അഭിനയിക്കുകയും രജനി എന്ന ബഹുമതി നേടുകയും ചെയ്തു.
1980 ൽ ശുഭോദയത്തിൽ ചന്ദ്ര മോഹനുമൊപ്പമായിരുന്നു അവളുടെ പ്രധാന വേഷം.
അവളുടെ രണ്ടാമത്തെ ചിത്രം രാജ്കുമാറിനൊപ്പമായിരുന്നു.
ഒരു നടിയെന്ന നിലയിൽ മേക്കപ്പിന്റെ പ്രാധാന്യത്തെക്കുറിച്ച് അദ്ദേഹം ഉപദേശിക്കുകയും ഒരു മേക്കപ്പ് ഹിറ്റ് അവതരിപ്പിക്കുകയും ചെയ്തു.
കെ. ഭാഗ്യരാജിനെതിരെ മൂന്നാമത്തെ ചിത്രമായ തൂറൽ നിനു പോച്ചി എന്ന ചിത്രത്തിലൂടെ അഭിനയിച്ചു.
12 വർഷത്തെ സാങ്കേതികാവധി കഴിഞ്ഞ് സുലക്ഷണ സഹാന എന്ന റ്റെലി സീറിയലിലൂടെ  പുനപ്രവേശിച്ചു.
പ്രശസ്ത സംഗീത സംവിധായകൻ എം എസ് വിശ്വനാഥന്റെ മകൻ ഗോപികൃഷ്ണനെ വിവാഹം കഴിച്ചു.
അവർക്ക് മൂന്ന് ആൺമക്കളുണ്ട്, ആദ്യ മകൻ വിഷ്ണു നേവി ഓഫീസറായി ജോലി ചെയ്യുന്നു, അദ്ദേഹം വിവാഹിതനായി, രണ്ടാമത്തെ മകൻ ശ്യാം ലണ്ടൻ വിമാനത്താവളത്തിൽ കസ്റ്റംസ് ഓഫീസറായി ജോലി ചെയ്യുന്നു, മൂന്നാമത്തെ മകൻ രണ്ടാം ക്ലാസ് പഠിക്കുന്നു.
ആന്ധ്രാപ്രദേശിലെ രാജമഹേന്ദ്രവാരം (രാജമുണ്ട്രി) യിലാണ് അവർ ജനിച്ചത്.
ചലച്ചിത്രരംഗം മലയാളം Ezham Suryan (2012)....
Gopika's mother No:66 Madhurai Bus (2012) ....
Varkey's wife Nayam Vyakthamakkunnu (1991) ...
Liza Njan Gandharvan (1991)....
Bhama's mother Sunday 7 PM (1990)....
Pushpa Oliyambukal (1990)....
Leelamma Kadathanadan Ambadi (1990) Ee Thanutha Veluppan Kalathu (1990) ....
Kuwait Mani's wife Cheriya Lokavum Valiya Manushyarum (1990) Swagatham (1989)....
Betty Francis Vandanam ....
Kurian Fernandez's friend Moonnam Pakkam (1988) Thoovanathumbikal (1987)....
Malini Cheppu (1987)....
Lakshmi Ivide Ellaravarkkum Sukam (1987) Poomukapadil Ninneyum Kathu (1986)....
Ammukutty Pratheykam Sradikkuka (1986)....
Nirmala Nyayavidhi (1986)....
Bhaimi Vasantholsavam (1983) ടെലിവിഷൻ ജീവിതം വർഷം ശീർഷകം പങ്ക് ഭാഷ ചാനൽ 2001–2004 അലൈ ഒസായി തമിഴ് സൺ ടിവി 2003-2004 സഹാന ഭൈരവി ജെ.കെ.ബി. ജയ ടിവി 2004–2006 കനവാരുകാഗ വിക്രമിന്റെ അമ്മ സൺ ടിവി 2007–2011 മഗൽ സാവിത്രി 2008–2009 ഗോകുലത്തിൽ സീതായ് കലൈനർ ടിവി 2009–2011 മഹാറാണി യമുന വിജയ് ടിവി 2010–2011 മുണ്ടനായി മുഡിച്ചു കൃഷ്ണവേണി സൺ ടിവി 2011–2012 തങ്കം ധനം 2011 മായമദവം മലയാളം 2012–2013 അസാഗി ചന്ദ്ര തമിഴ് സൺ ടിവി 2013–2017 ദേവം തണ്ട വീടു സുമിത്ര വിജയ് ടിവി 2014 സെലിബ്രിറ്റി അടുക്കള സ്വയം (അതിഥി) പുതുയുഗം ടിവി 2015–2017 ലക്ഷ്മി വന്താച്ചു വള്ളിയമ്മൈ വിജയ് ടിവി 2018 - ഇന്നുവരെ ദേവതായി കാണ്ഡെൻ മീനാക്ഷി സീ തമിഷ് 2018–2019 അരൺമനായ് കിളി തയമ്മ വിജയ് ടിവി 2019 - നിലവിൽ രസതി അലാമേലു സൺ ടിവി പരാമർശങ്ങൾ ബാഹ്യ ലിങ്കുകൾ ഇന്റർനെറ്റ് മൂവി ഡാറ്റാബേസിൽ നിന്ന് സുലക്ഷണ എം.എസ്.ഐയിൽ സുലക്ഷന
സുലഗിട്ടി നരസമ്മ
കർണ്ണാടകക്കാരിയായ ഒരു വയറ്റാട്ടിയാണ് സുലഗിട്ടി നരസമ്മ (Sulagitti Narasamma (മരണം : 27 ഡിസംബർ 2018) ( Kannada : ಸೂಲಗಿತ್ತಿ ನರಸಮ್ಮ).
തുംകൂർ ജില്ലയിലെ പവഗഡ താലൂക്കിലെ കൃഷ്ണപുരയിൽനിന്നുമുള്ള ഇവർ 70 വർഷത്തിനിടെ സൗജന്യമായി ആധുനികവൈദ്യസൗകര്യങ്ങൾ ഒന്നുമില്ലാത്ത കർണ്ണാടകത്തിലെ പ്രദേശങ്ങളിൽ 15000 ത്തിലേറെ പ്രസവമെടുത്തിട്ടുള്ളതിനാൽ പ്രശസ്തയാണ്.
ഇതിന് ഇവർക്ക് വളരെയേറെ അവർഡുകൾ ലഭിച്ചിട്ടുണ്ട്.
2012 ൽ ഇന്ത്യയിലെ ദേശീയപൗരപുരസ്കാരം നേടിയിട്ടുള്ള ഇവർക്ക് 2018 -ൽ പദ്മശ്രീയും ലഭിക്കുകയുണ്ടായി.
നരസമ്മയുടെ മാതൃഭാഷ തെലുഗു ആണ്.
ഒരു നാടോടിഗോത്രത്തിൽനിന്നുമുള്ള ഇവർക്ക് വിദ്യാഭ്യാസമൊന്നും ലഭിച്ചിട്ടില്ല.
12 -ആം വയസിൽ അഞ്ജിനപ്പയെ വിവാഹം ചെയ്ത ഇവർക്ക് 12 മക്കൾ ഉണ്ടായെങ്കിലും നാലുപേർ ചെറുപ്പത്തിലേ മരണമടഞ്ഞു.
ഇവർക്ക് 22 പേരക്കുട്ടികൾ ഉണ്ട്.
വയറ്റാട്ടി
'സുലഗിട്ടി' എന്ന കന്നഡ വാക്കിന്റെ അർത്ഥം വയറ്റാട്ടിജോലി എന്നാണ്.
തന്റെ അമ്മയായ മരിഗമ്മയിൽ നിന്നും വയറ്റാട്ടിജോലി പഠിച്ച നരസമ്മ 1940 -ൽ 20 ആം വയസ്സിൽ തന്റെ അമ്മായിയുടെ പ്രസവമെടുക്കാൻ സഹായിച്ചുതുടങ്ങിയതാണ്.
2018 - ൽ തന്റെ 97 ആം വയസ്സിൽ പ്രസവമെടുത്ത നരസമ്മ 15000 പ്രസവങ്ങൾ എടുത്ത ആളായി മാറി.
അവരുടെ പ്രവർത്തികൾക്കായി നരസമ്മയ്ക്ക് ധാരാളം പുരസ്കാരങ്ങൾ ലഭിച്ചിട്ടുണ്ട്, അവയിൽ ചിലവ: 2012: Karnataka state government’s D Devaraj Urs award 2013: Kitturu Rani Chennamma award 2013: Karnataka Rajyotsava award 2013: National Citizen's award of India 2014: Honorary doctorate received from Tumkur University 2018: Country’s fourth highest award for civilians, the Padma Shri അവലംബം പുറത്തേക്കുള്ള കണ്ണികൾ #PeoplesPadma: President of India Confers Padma Awards 2018 Story of Dr. Sulagatti Narasamma, Janani Amma –- Padma Awardee 2018 in Social Work
Mycalesis igilia
ഒരു രോമപാദ ചിത്രശലഭമാണ് ( ഇംഗ്ലീഷ് : Small long-brand bushbrown ).
Mycalesis igilia എന്ന ശാസ്ത്രീയ നാമത്തിൽ അറിയപ്പെടുന്നു.
അവലംബം പുറം കണ്ണികൾ Mycalesis igilia എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Mycalesis orcha ഇംഗ്ലീഷ് വിലാസം https://ml.wikipedia.org/wiki/Mycalesis_orcha
പശ്ചിമഘട്ടത്തിൽ കണ്ടുവരുന്ന ഒരു ചിത്രശലഭമാണ് Pale-brand bushbrown.
( ശാസ്ത്രീയനാമം : Mycalesis orcha ) .
Nacaduba calauria ഈ ലേഖനത്തിന്റെ തലക്കെട്ടും ഉള്ളടക്കവും മലയാളത്തിലേക്ക് വിവർത്തനം ചെയ്യേണ്ടതാണ്.
ഒരു നീലി ചിത്രശലഭമാണ് ഇംഗ്ലീഷ് : Dark Ceylon Six-lineblue .
Nacaduba calauria എന്ന ശാസ്ത്രീയ നാമത്തിൽ അറിയപ്പെടുന്നു.
ഇന്തോമാലയൻ മേഖലയിൽ കാണപ്പെടുന്ന ലൈകനിഡേ ബട്ടർഫ്ലൈയുടെ ഒരു സ്പീഷിസാണ് ഇത്.
അവലംബം പുറം കണ്ണികൾ Nacaduba calauria എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
സ്പെഷ്യൽ ഫോഴ്സ്
പ്രതികൂലമായ സാഹചര്യങ്ങളെ തരണം ചെയ്തു വേഗതയേറിയ ആക്രമണങ്ങൾക്കായി പ്രത്യേകമായ തീവ്ര ട്രയിനിങ്ങിലൂടെ പരിശീലിപ്പിച്ചെടുക്കുന്ന പ്രത്യേക വിഭാഗം സൈനികരെയാണ് പൊതുവേ സ്പെഷൽ ഫോഴ്സ് അല്ലെങ്കിൽ സ്പെഷൽ ഓപറേഷൻ ഫോഴ്സെസ് എന്നറിയപ്പെടുന്നത്.
രണ്ടാം ലോക മഹായുദ്ധകാലത്താണ് ഇത്തരം സൂപ്പർ സൈനികരുടെ ഉത്ഭവം.
സാധാരണ സൈനികരിൽ നിന്ന് ഉയർന്ന യുദ്ധപാടവവും കഴിവും പ്രകടിപ്പിക്കുന്ന സൈനികരെയാണ് പ്രധാനമായും ഈ വിഭാഗത്തിലേക്ക് തിരഞ്ഞെടുക്കുന്നത്.
അതിനാൽ സാധാരണ സൈനികരെക്കാൾ മികവുറ്റ  പോരാട്ട വീര്യവും കഴിവും ഇത്തരം സൈനികർക്കുണ്ടാവും.
സാധാരണ സൈനികരെക്കൾ മികവുറ്റ ആയുധങ്ങളാണ് ഇത്തരം സൈനികർ ഉപയോഗിക്കുന്നതും.
സൈനികേതരമായ  ഓപ്പറേഷനുകൾക്കും സീക്രട്ട് മിഷനുമൊക്കെ ഇത്തരം വിഭാഗത്തെയാണ്‌ അയക്കറുള്ളത്.
സാധാരണ സൈനിക നീക്കങ്ങളിലും മറ്റു സൈനികരോടൊപ്പം ചേർന്ന് ഇത്തരം വിഭാഗങ്ങൾ പ്രവർത്തിക്കാറുണ്ട്.
ലോകത്തെ മിക്കവാറും രാഷ്ട്രങ്ങൾക്കും സ്പെഷൽ ഓപറേഷൻ ഫോഴ്സ് നിലവിലുണ്ട്.
കര സൈന്യത്തിനും നാവിക സൈന്യത്തിനും വേറെ വേറെ സ്പെഷൽ ഫോഴ്സ് ഉള്ള രാജ്യങ്ങളുമുണ്ട്.
സോവിയറ്റ് യൂണിയന്റെ സ്പെറ്റ്സ് നാറ്റ്സ്, അമേരിക്കയുടെ നേവി സീൽ, ബ്രിട്ടന്റെ എസ്.എ.എസ് (സ്പെഷൽ എയർ സർവീസ്) എന്നിവ പേരുകേട്ട സ്പെഷൽ ഫോഴ്സ് വിഭാഗങ്ങളാണ്.
ഇന്ത്യയുടെ പ്രധാന സ്പെഷൽ ഫോഴ്സ് വിഭാഗമാണ് സ്പെഷൽ ഫ്രോണ്ടിയർ സർവീസ്
സ്പെൿട്രോസ്കോപ്പി ഇംഗ്ലീഷ് വിലാസം https://ml.wikipedia.org/wiki/Spectroscopy ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
Analysis of white light by dispersing it with a prism is an example of spectroscopy.
ദ്രവ്യവും പ്രസരിക്കുന്ന ഊർജ്ജവും തമ്മിലുള്ള പ്രതിപ്രവർത്തനത്തെപ്പറ്റിയുള്ള പഠനമാണ് സ്പെൿട്രോസ്കോപ്പി .
സാമ്പ്രദായികമായി, ഒരു പ്രിസം ഉപയോഗിച്ചു പ്രകാശത്തെ അതിന്റെ തരംഗദൈർഘ്യം അനുസരിച്ച് വേർതിരിച്ചതിനെപ്പറ്റിയുള്ള പഠനത്തിൽ നിന്നുമാണ്(പ്രകീർണ്ണനം) സ്പെൿട്രോസ്കോപ്പിയുടെ ഉദ്ഭവം.
പിന്നീട്, പ്രസരിക്കുന്ന ഏതു തരം പ്രസരിത ഊർജ്ജവുമായും അതിന്റെ തരംഗദൈർഘ്യത്തിന്റെ സ്വഭാവം അനുസരിച്ചുള്ള പ്രതിപ്രവർത്തനത്തെ ഉൾക്കൊള്ളുന്ന തരത്തിൽ ഈ ആശയം വിപുലമാക്കുകയും ചെയ്തു.
സ്പെൿട്രോസ്കോപ്പിൿ ദത്തങ്ങൾ എപ്പോഴും ഒരു സ്പെൿട്ര രൂപത്തിൽ ആയിരിക്കും ലഭിക്കുക.
സ്പെൿട്രോസ്കോപ്പി ,സ്പെൿട്രോഗ്രാഫി എന്നീ വാക്കുകൾ തരംഗദൈർഘ്യവുമായി ബന്ധപ്പെട്ട് വികിരണങ്ങളുടെ തീവ്രത അളക്കാനുള്ള പ്രവർത്തനവുമായി ചേർത്ത് ഉപയോഗിക്കുന്നു.
പരീക്ഷണാത്മക സ്പെൿട്രോസ്കോപ്പിൿ രീതിയുമായി ചേർത്താണ് സൂചിപ്പിക്കുന്നത്.
പ്രത്യേക അളവുപകരണങ്ങൾ, സ്പെൿട്രോമീറ്റേഴ്സ്, സ്പെൿട്രോഗ്രാഫുകൾ, സ്പെൿട്രൽ അനലൈസറുകൾ എന്നിങ്ങനെയൊക്കെ സൂചിപ്പിക്കാറുണ്ട്.
ദിനേനയുള്ള നിറങ്ങളുടെ നിരീക്ഷണങ്ങളെ സ്പെൿട്രോസ്കോപ്പിയുമായി ബന്ധിക്കാവുന്നതാണ്.
നിയോൺ വിളക്കുകൾ ആറ്റോമിക സ്പെൿട്രോസ്കോപ്പിയുടെ നേരിട്ടുള്ള ഉപയോഗത്തിന് ഉദാഹരണമാണ്.
നിയോണും അതുപോലുള്ള കുലീനവാതകങ്ങൾക്ക് സവിശേഷമായ ഉൽസർജ്ജന ആവൃത്തികളുണ്ട്(ഇതാണു നിറങ്ങൾ എന്നു നാം വിളിക്കുന്നത്).
നിയോൺ വിളക്കിൽ ഈ ഉൽസർജനം നടക്കുന്നതു ഇലക്ട്രോണുകൾ വാതകങ്ങളുമായി ഇടിക്കുന്നതാണ്.
മഷികളിലും നിറങ്ങളിലും പെയ്ന്റ്കളിലും സ്പെക്റററൽ സ്വഭാവങ്ങൾ വ്യത്യസ്തമായ രാസവസ്തുക്കൾ അടങ്ങിയതാണ്.
തത്വം
അനുനാദവും അനുനാദത്തിനനുസരിച്ചുള്ള തരംഗദൈർഘ്യവും ആണ് സ്പെൿട്രോസ്കോപ്പിയുടെ അടിസ്ഥാൻ തത്ത്വം.
വിവിധ രീതികൾ പല തരം സ്പെൿട്രോസ്കോപ്പികൾ അക്കുസ്റ്റിൿ റിസോണൻസ് സ്പെൿട്രോസ്കോപ്പി ഓഗർ സ്പെൿട്രോസ്കോപ്പി കാവിറ്റി റിംഗ് സ്പെൿട്രോസ്കോപ്പി കാവിറ്റി രിങ് ഡവുൺ സ്പെൿട്രോസ്കോപ്പി സർക്കുലർ ദൈക്രോയിസം സ്പെൿട്രോസ്കോപ്പി കൊഹെരെന്റ് അന്റി-സ്റ്റ്രോക്ക്സ്പെൿട്രോസ്കോപ്പി കോൾഡ്വേപ്പർ ആറ്റോമിക് ഫ്ലൂറസന്റ് സ്പെൿട്രോസ്കോപ്പി പ്രയോഗ സാദ്ധ്യതകൾ
kush ഇതും കാണുക പുറം കണ്ണികൾ
സ്പെഷ്യൽ ബ്രാഞ്ച്
ഇന്ത്യയിലെ സംസ്ഥാന പോലീസ് സേനകളിലെ രഹസ്യാന്വേഷണ വിഭാഗമാണ് സ്പെഷ്യൽ ബ്രാഞ്ച്, അവ സംസ്ഥാന സർക്കാരിന്റെ ഇൻ്റലിജെൻസ് ഏജൻസിയാണ്.
അഡീഷണൽ പോലീസ് ഡയറക്ടർ ജനറൽ (എഡിജിപി) റാങ്കിൽ കുറയാത്ത ഒരു മുതിർന്ന ഐപിഎസ് ഉദ്യോഗസ്ഥനാണ് ഇതിന് നേതൃത്വം നൽകുന്നത്.
ബ്രിട്ടീഷ് പോലീസ് സേനകളിലെ പോലെ, അവർ സംസ്ഥാന സുരക്ഷയുടെ കാര്യങ്ങളിൽ ഇടപെടുന്നു.
എന്നിരുന്നാലും, കൂടുതൽ ഗുരുതരമായ ചാരവൃത്തി കണ്ടെത്തൽ ഇന്ത്യയുടെ കേന്ദ്ര ആഭ്യന്തര രഹസ്യാന്വേഷണ ഏജൻസിയായ ഇന്റലിജൻസ് ബ്യൂറോയുടെ (IB) ഉത്തരവാദിത്തമാണ്.
[[ ചരിത്രം കേരളത്തിൽ
കേരളത്തിൻ്റെ രഹസ്യാന്വേഷണ (ഇൻ്റലിജൻസ്) ഏജൻസി യാണ് സംസ്ഥാന സ്പെഷ്യൽ ബ്രാഞ്ച്.